
Årsmøde i Tænketanken for forfulgte kristne
Dato: 24/8 2026 kl. 11-16

Referat fra generalforsamlingen


Dato: 20/8 2025 kl. 11-16
Sted: Hotel Nyborg Strand
Deltagere: Peter Fischer-Møller, Peter Lodberg, Louise Elholm, Henrik Ertner Rasmussen, Ole Buchardt Olesen, Per Damgaard Pedersen, Karsten Nissen, Jørgen Jørgensen, Birger Riis-Jørgensen, Søren Dosenrode, Thomas Bjerg Mikkelsen, Jonas Jørgensen (ressourceperson), Jens Kristian Lund Jensen (ressourceperson), Samuel Nymann Eriksen (ressourceperson), Lisa Rom Boye (ressourceperson).
Referent: Jonatan Skottenborg 




1. Valg af dirigent 
· Jonas Jørgensen blev valgt

2. Formandens beretning 

Det forløbne år
TFFK har i det forløbne år fortsat arbejdet for at sætte tros- og religionsfrihed og forfølgelsen af kristne på den kirkelige og politiske dagsorden. Beretningen peger samtidig på en udvikling i dansk udenrigs- og udviklingspolitik, hvor menneskerettigheder og religionsfrihed synes at få mindre plads til fordel for vækst, sikkerhed og nationale interesser. Det understreger betydningen af, at civilsamfundet og særligt trossamfund og trosbaserede organisationer står vagt om tros- og religionsfriheden.

Arbejde udadtil 
I årets løb har TFFK haft kontakt med politikere og Udenrigsministeriet og afholdt webinarer om bl.a. Kina, Syrien og forfulgte kristne. Tænketankens medlemmer har desuden bidraget med kronikker, artikler og foredrag, og op til 2. juledag blev der igen udsendt materiale til kirkerne med fokus på forfulgte kristne. Arbejdet med religionsdialog i Syrien er fortsat, og der er udarbejdet et oplæg til et muligt samarbejde med bl.a. Danmission.

Ressourcer 
En donation på 100.000 kr. har gjort det muligt at igangsætte et nyt formidlingsprojekt, som skal nå 25 menigheder med oplæg, materialer og videosamtaler om tros- og religionsfrihed. TFFK ønsker samtidig at udvide medlemskredsen og give medlemmerne bedre mulighed for aktivt at bidrage til arbejdet. Årsskriftet 2026 udkommer i september under overskriften Hvem værner tros- og religionsfriheden?


3. Fremlæggelse af regnskab og budget 
· Tilskud fra Det Mellemkirkelige Råd.
· Støttebidrag fra 9/10 af folkekirkens stifter.
· Årets underskud er på 1.634 kr.
· Der er ikke lavet et budget, idet en række udgifter er ændret (regnskabsfører og formidlingsbudget). Der vil fortsat budgetteres med et årsmøde på Nyborg Strand.
· Der er 140.000 kr. på kontoen, hvoraf 100.000 er afsat til formidlingsprojektet.

4. Indkomne forslag (forslag skal være modtaget af formanden senest en uge før generalforsamlingen) 
· Der var ingen indkomne forslag

5. Valg, jf. vedtægternes §3
Vedtægternes, jf. § 3 siger:
​Generalforsamlingen vælger:
Formand for ”Tænketankens” bestyrelse. Valget gælder for 2 år.
To-fire bestyrelsesmedlemmer
1 suppleant for bestyrelsen
1 revisor
1 suppleant for revisor

Følgende blev valgt ind i bestyrelsen:
· Peter Fischer-Møller 
· Jørgen Jørgensen 


Følgende er på valg i 2027:
· Thomas Bjerg Mikkelsen
· Søren Dosenrode
· Per Damgaard Pedersen

· Suppleant til bestyrelsen: Kurt Johansen


Valg af medlemmer til tænketanken:
· Bestyrelsen indstiller Isaiah Bromley Singh.
· Louise Elholm er valgt til medlem
· Clement Dachet er valgt til medlem

· Ole Bjørn Andersen er godkendt til revisor.


6. Eventuelt 
· Jørgen foreslår, at indholdet af formiddagens oplæg evt. kan gives en ny form og publiceres.

